Cambridge English - Study Abroad\nНачало » Езиково обучение » Сертификати » Cambridge English\nДокато First e предвиден по-скоро за ученици, то Advanced и Proficiency често се полагат и от по-възрастни, кандидат-студенти и хора, търсещи по-добра работа. Разликите в темите на изпитите са несъществени, но трудността се повишава чувствително. Скалата на оценяване също претърпя промени през последните години. Оценка A на First или Аdvanced, вече носят съответно C1 или С2 по Общата европейска езикова рамка – толкова, колкото ако се явите на по-високо ниво.\nЧетене и употреба на езика (Reading and Use of English)\nПисане (Writing) – състои се от две задачи\nСлушане (Listening) – слушането с разбиране се състои от четири части – комбинация от монолози и диалози от най-различни житейски ситуации\nГоворене (Speaking) – устната част на изпита се провежда в групи от двама или – в редки случаи – от трима кандидати, в различна дата от останалите компоненти на изпита.\nРезултатите от хартиения вариант на изпитите се получават в рамките на четири до шест седмици след датата на писмената част от изпита. Резултатите от компютърния вариант на изпитите се обявяват около две седмици след датата на писмената част от изпита. Всички кандидати имат директен достъп до резултатите си чрез онлайн системата за проверка на резултати на Кембридж. Индивидуалните данни за достъп се изпращат заедно с изпитния график до всеки кандидат.\nОторизирани изпитни центрове на Cambridge има само в София – 5 на брой. Британски съвет, Аво, Британика, Училища Европа и Фарос. Датите за изпитите се обявяват предварително на сайта www.cambridgeenglish.org. Разбираемо, кандидатите за Proficiency са по-малко от тези за Advanced, което обуславя и по-малкото изпитни центрове.\nИзпитите Cambridge English: First, Advanced и Proficiency са добре познати на повечето средношколци, които изучават активно чужд език. Много частни езикови школи също имат практиката да записват своите възпитаници организирано. Всъщност, тези три сертификата са само малка част от всички изпити на Cambridge, но именно с тях най-често се кандидатства във висше училище, което ги прави особено релевантни за този справочник.\nFCE: компютърен/ хартиен вариант – 360 лв.\nCAE: компютърен/ хартиен вариант – 375 лв.\nCPE: компютърен/ хартиен вариант – 385 лв.\nЕтикети:cambridge, certificate, английски, език, изпит


Ани Колева 08/02/2018 13:50\nВ деветия кръг на първенството "сините" победиха като гости ЦПВК с 3:0 в зала "Раковски". Левскарките разбиха съперничките със сервис, като в първия гейм ги оставиха на едва осем точки, а до края доминираха изцяло.\nС поредния успех младите волейболистки на Левски са еднолични лидери в София с девет победи от девет мача, 27 точки и само два загубени гейма.\nС победа се поздрави в този кръг и тимът на ЦСКА, който надигра Славия с 3:0 в зала "Васил Симов". След този успех двата тима са с еднакъв актив от шест победи и три загуби, като "белите" изпреварват "червените" за второто място с една точка повече.\nМного важна победа постигнаха волейболистките на Ахил, които надиграха Локомотив 1929 с 3:1 в пряк сблъсък за четвъртото място. След този успех "ахилки" изпревариха своите съпернички в класирането и двата тима си размениха местата.\nТимът на Ахил е на четвърта позиция с три победи, шест загуби и осем точки, а Локомотив заема пета позиция с две победи, седем загуби и 7 точки.\n"Много съм доволен и щастлив от победата, тъй като не бяхме в пълен състав, което ни се отрази. Поради отсъстващи състезателки играхме с три либера, но момичетата показаха дух и воля за победа. Преминаха през много премеждия, но се пребориха за крайната победа и ги поздравявам", коментира треньорът Александър Рашков.\nВК Ахил пожелава и попътен вятър на своята състезателка Екатерина Дерменджиева, която замина за Канада. Младата състезателка ще живее там със семейството си и продължава да играе волейбол, а новият й отбор я очаква.\nПрограма, резултати и временно класиране в софийското градско първенство за девойки U17


Начало > Задържаха грък за опит за превоз на мигрант през "Кулата"\n14:10, 26 фев 19 / Крими 25 721 Автор: Topnovini\nБългарски гранични полицаи осуетиха опита на гръцки гражданин да прекара нелегален имигрант в багажника си.\nСнощи към 22 часа на съвместния граничен пункт Кулата – Промахон пристигнал за влизане в България лек автомобил „Форд“ с гръцка регистрация, управляван от 51-годишен гръцки гражданин. След проверката на документа за самоличност, българският граничен полицай, работещ на входящото трасе за леки автомобили, разпоредил на водача да слезе и да отвори багажника за извършване на физическа проверка.\nВ този момент шофьорът потеглил с автомобила, опитвайки се да осуети проверката. Колата тръгнала към гръцкия магазин, намиращ се след ГКПП Промахон, последвана от трима български гранични полицаи.\nКулата Промахон грък мигрант арест


Суперхрани за по-голяма издръжливост | Ezine.bg\nezine.bg»Статии»Спорт и Диети»Здравословно Хранене»Суперхрани за по-голяма издръжливост\nПри спазване на различни хранителни режими често се ограничаваме и премахваме от менюто си продукти, които са важни за организма ни. Обикновено това са неща, които ни дават енергия и които ни помагат да имаме по-голяма издръжливост. За щастие и тук на помощ се появяват суперхраните.\nХранителните режими вече могат да бъдат значително по-леки, благодарение на суперхраните. Те са богати на антиоксиданти, протеини, минерали, предпазват ни от най-различни заболявания и поддържат имунната ни система.\nСуперхраните се усвояват лесно от организма и могат да се използват от всеки, който реши да „се обърне” към тях. Подходящи са за малки и големи, за мъже и жени, бебета, вегетарианци, възрастни хора.\nВместо да изчакваме да се появят разни болести, можем да се опитаме да предотвратим евентуални здравословни проблеми. Решихме да обърнем внимание на няколко от суперхраните, които ни дават по-голяма издръжливост, които ни доставят достатъчно енергия и ни карат да се чувстваме достатъчно добре.\nЧия – в превод от племето Маи, чия означава сила. Семената чия могат да ни заредят с много голяма енергия. Освен това употребата им определено повишава издръжливостта. В чията се съдържат големи количества калций, омега 3 и омега 6 мастни киселини.\nЯдки – в тях се съдържа голямо количество протеини, антиоксиданти и не на последно място здравословни мазнини. Дават ни доста енергия и ни засищат.\nГорски плодове – те съдържат висок процент на фибри в себе си и са много подходящи при хранителен режим. Най-добрият избор от всички видове са боровинките.\nКонопено семе – за енергия и успокояващо действие. Конопените влакна се приемат за една от най-полезните храни в световен мащаб. В тях се съдържат голямо количество витамини А, Ц и Е, калций, желязо, натрий, лецитин, омега 3, омега 6 и омега 9 мастни киселини.\nМака – издръжливост и енергия. Растението мака идва от Перу. Изключително богато е на протеини, липиди и минерали. В мака има по-голяма концентрация на калций, отколкото в млякото. Перуанското растение е изключителен източник на енергия.


Британски ферми са пред затваряне заради високите цени на природния газ.\nБритански ферми са пред затваряне заради високите цени на природния…\nДрастично увеличените цени за отопление на оранжериите може да фалира редица ферми или да ги принуди да пропуснат реколти, докато изкачват цените да се нормализират или да мине зимата.\nПубликувана: 03 Oct 2021 10:04\nОбновена: 24 May 2022 19:09\nФермите във Великобритания са изложени на риск да станат следващите жертви на енергийната криза, съобщи "Блумбърг". Отглеждането на домати, краставици и чушки в отопляеми оранжерии става все по-скъпо поради поскъпването на газа.\nРъководителят на консорциума Fresh Produce, Найджъл Джени, смята, че увеличаването на сметките за електроенергия е огромна допълнителна тежест за фермерите и някои от тях може да се откажат или отложат реколтата до следващия сезон.\nЦените на газа и в Европа бележат огромен ръст. В средата на септември обменната стойност на синьото гориво достигна 950 долара за хиляда кубически метра, а само десет дни след това цената на кубически метър достигна 1050 долара.\nСпоред Европейската конфедерация на профсъюзите около 3 милиона жители на ЕС няма да могат да си позволят отопление на домовете си тази зима поради ниските заплати.\nНай-високият процент на работещите, които може да имат затруднения с това, е регистриран в Кипър (45,6%), България (42,8%), Литва (34,5%), Португалия (30,6%), Гърция (28,7%), Италия (26,1%) .


Балканските войни | History of Wars\nБалканските войни са повратна точка в развитието на Европейския югоизток. Те бележат разрушаването на един политически ред, който се установява с налагането на османската власт през XV век и дават началото на нов период в развитието на Югоизточна Европа – времето на националните държави. Балканските войни са отражение на логичния преход от разпадащата се Османска империя към съвременните (от гледна точка на настъпващия XX век) монархии на балканските народи. И макар историята и политиката да следват своята собствена логика, а процесите, оформящи лицето на тогавашния свят да са еднопосочни, днес ние се обръщаме към тези размирни години с епитети като „несправедлив“, „катастрофален“ и „провален“, опитвайки се да дефинираме мястото на периода 1911-1913г. в българската история. Подобно на своите съседи на юг , запад и север, и ние, българите, трудно успяваме да прокараме важното разграничение между национални сантименти и историческа реалност. Всяка една от страните, замесени в Балканските войни, претендира за определена доза несправедливост, която понася в техния ход. По стечение на обстоятелствата, тези претенции се чуват най-силно от българска страна – страната на крайните губещи от двата конфликта. Загубата на Македония и по-голямата част от Тракия, както и предаването на Южна Добруджа на Румъния, се отчитат като национална катастрофа, виновниците за която варират от подлите ни, бивши съюзници, през подмолните Велики сили и стигат до собствения ни политически елит. Концентрирани, не без основание, върху собствената си историческа трагедия, ние рядко се замисляме за начина, по който войната се отразява на останалите участници. Много от позициите, заемани от наши общественици, историци и политици са ампутирани от възприемане на чуждата гледна точка. Тук не става дума кое е справедливо и кое не. Става дума за нуждата от разбиране на приятели и врагове, за да може по-ясно и пълно да се осмисли тяхното поведение.\nБалканските войни започват като един конфликт, който за пръв и единствен път обединява всички държави в региона в общ стремеж – прекрояването на политическите граници и постигане на етническа, национална и дори религиозна справедливост за местното население. Това е емоцията, която движи народите, но не и политиците. Управниците, за разлика от масите, не могат да си позволят да оставят чувствата да диктуват хода на техните действия. Или поне така би трябвало да бъде в един идеален свят. Обратно в реалността, емоциите, националните идеологии и обществените нагласи често се оказват по-силни опорни точки от логиката, държавния интерес и дори поетите политически ангажименти. Тези аномалии в хода на военно-дипломатическата игра са характерни за всички фигури на дъската, но, за наше съжаление, проличават най-силно в действията на България и в подобна степен – на Черна гора. Гърция, Сърбия и Румъния демонстрират, макар и с известни уговорки, натрупания през XIX век опит по отношение на дипломацията. Онзи половин век, който отделя България от останалите Балкански държави се оказва решаващ. Атина, Белград и Букурещ доказват, че техните политически школи са понаучили нещо в хода на Източния въпрос. Най-важния урок, който са осъзнали е да не се доверяват безрезервно на Великите сили. За съжаление, България, подобно на Черна гора, остава доста наивна по този параграф и както показват резултатите от двете мирни конференции в Лондон и Букурещ, подобно предоверяване е пагубно за интересите на страната. Друг важен урок, който Сърбия и Гърция познават, е правенето на компромиси с националните територии за сметка на постигане на по-големия интерес. Този урок е преподаден от Италия през 1858г. – Савоя се разделя с 1/3 от своята територия за да си гарантира подкрепата на Франция и от там обединението на Апенините под своя власт. Сърбите се оказват добри ученици – Босна е преглътната за сметка на австрийска подкрепа в Македония и евентуално в Адриатика. Гърците също търпеливо изчакват своя момент и в крайна сметка получават и запазват Тесалия въпреки че губят войната от 1897г. Румънците също изгодно избират да изчакат развоя на събитията, ловко подхвърляйки своите претенции за части от Южна Добруджа в ключовите преговори през зимата на 1912/13 година. Насърчавани от Германия и Двуединната монархия, румънците изиграват внимателно картите си и си тръгват със всичко, за което са дошли. За разлика от своите по-опитни, в дипломатически план, партньори, България демонстрира скованост и инат, фатално примесени с наивност и сляпа вяра в един национален идеал, който, според българското общество и политици, всички наши съседи не може да не зачетат. Истината се оказва печално различна. Нито Сърбия, нито Гърция изпитват някакъв сантимент към българските искания, нито пък са готови да жертват своите възможности за да задоволят претенции, които, в крайна сметка се оказват без реалното военно покритие от българска страна. Тук не става дума за етническата карта – това е най-силния ни коз без всякакво съмнение. Става дума за проиграните политически варианти, несъответствието на националните и стратегическите приоритети в хода на Първата Балканска война и простия факт, че в 80% от териториите в Македония, за които претендираме, така и не влизат български войски.\nТенденциозното пренебрегване на нуждата от ясни ангажименти между България от една страна и нейните съюзници от друга, се оказва водеща причина за раздорите, които след март 1913 г., взимат връх във взаимоотношенията между балканските страни. В този смисъл, правителството на Иван Гешов трябва да понесе своята голяма доза вина за нещата, които се случват след датата 30 юни 1913г. Фактът че Гешов е отстранен от Фердинанд в деня преди Междусъюзническата война, не води до автоматичното опрощаване на неговата често нерешителна и късогледа политика. Тя, де факто, оставя грамадни пробойни в българската кауза за присъединяване на Македония и Тракия. Тези пробойни са ловко използвани от Гърция, в лицето на Елевтерос Венизелос и на Сърбия, чрез нейния министър-председател Никола Пашич. Двамата премиери бързат да си подадат ръка зад гърба на неориентирания си партньор и лесно привличат неудовлетворената Румъния в своя лагер. За разлика от България, Гърция и Сърбия се заемат да си дадат ясни дипломатически гаранции при оформянето на своя таен отбранителен пакт. Подобна е и схемата в сръбско-румънските преговори. Резултатът е ясен. Водената от България Балканска лига постига само на пръв поглед своите задачи, а в дълбочина личи неловкото съшиване на политически и национални интереси, често застъпващи се по изключително болезнени пунктове, които трудно могат да се преодолеят. Обратно, в периода април-юни Гърция и Сърбия постигат ясно съгласие по своя граничен въпрос в Македония и имат точни и стиковани претенции към България, в случай на война с нея.\nГолемият плюс на България, който успяваме да реализираме само до определена степен, е армията. Завещаната от Временното руско управление, военна система е доразвита и разширена в хода на Сръбско-българската война и окончателно формулирана с реформите от първото десетилетие на XX век. Армията се оказва отлично средство за постигане на директната военно-политическа цел – сломяване на османската съпротива. Въпреки някои тактически грешки, породени по-скоро от липсата на фактически опит, отколкото на цялостната щабна подготовка, българската армия се представя блестящо на военния театър в Тракия. Това е, факт, признат от всички историци на периода. Проблемът настъпва когато се дръпнем крачка назад и хвърлим поглед върху стратегическото мислене на българския военен елит. Твърдата си подкрепа дава и цар Фердинанд, който не крие своите амбиции да изпъкне на фона на останалите балкански владетели чрез изковаването на могъща държава, чиито територии и армия да засенчват съседните страни. Победите над османските войски не помагат с нищо за изчистване на недостатъците в тази насока. Заблудени от успехите, българския генералитет и царят не си дават ясна сметка за възможностите на своите съюзници, нито за приоритетите на неутралната Румъния. Както ще видим по-нататък, военните планове на българите са формирани около погрешни разчети за отбранителната сила на османската армия, но най-вече – за възможността за бърза и решителна офанзива на сръбските и гръцките сили. Оказва се, че ходовете на съюзническите армии изпреварват със седмици предвижданата от нашето командване скорост. Така Македония, която трябва да бъде взета след победата в Тракия, бива безцеремонно окупирана от съюзническите войски в изключително кратки срокове. Гърци и сърби демонстрират методичност и ясна преценка в поставянето на своите стратегически задачи, което води до следването на определена линия на настъпление, която не е била предвиждана в София. От друга страна, ние често не си даваме сметка за перспективата, от която тогавашните военни и политици в България градят своите схеми. Ако основната слабост е подценяването на съюзниците, то оценката за противника е доста реалистична и премерена. Генералите правилно преценяват, че османските сили в Тракия ще са основен опонент на Балканската лига и че именно в тази посока трябва да бъде нанесен бърз и решителен удар, който да парализира противника и да му попречи да разгърне своя военен потенциал. Овладяването на Одрин и блокирането по суша на Проливите са от първостепенна важност за изолирането на османските сили в Анадола от техните съединения в Европа. Може би това е и обяснението за добрата координация между българската армия и гръцкия флот при реализирането на тази задача. За разлика от нерешените ангажименти в Македония, София и Атина успяват добре да преценят приоритетите си в района на Проливите и фактически печелят войната, отказвайки на османците всякаква възможност за стоварване на подкрепления в Тракия или по на запад. Днешната ни перспектива действа доста объркващо при изготвянето на трезва оценка за българските операции в Тракия. Победите срещу османците ни се струват лесни и логични днес и често си задаваме въпроса – „Защо не пратихме още една армия в Македония?“. Истината е, че без Трета армия, Тракийският фронт едва ли щеше да се развие по начина, по който се случва през късната есен на 1912г. Ние често се подвеждаме от мита за непобедимата българска армия, която на нож прекосява реки и планини, съсича вражеските линии като масло и завладява всичко през което премине. Реалността на войната показва, че това превъзходство, този устрем, се постига с цената на явно количествено превъзходство в жива сила. Високият боен дух и мотивация сами по себе си не могат да обяснят светкавичния пробив на българската армия, която само в рамките на седмици достига на няколко десетки километра от Истанбул, помитайки по пътя си всички османски армии в Тракия. Именно числената разлика е тази, която решително накланя везните в наша полза. Пашич дразни Гешов през 1913 г., като му заявява, че една 200 000 българска армия в Македония можеше да даде друг привкус на преговорите между двете страни. Но това са язвителни думи, изречени с ясното съзнание, че без тези войници в Тракия, България никога нямаше да тропа на вратата на османската столица, нито да успее да постигне прекъсването на връзките с Анадола, което дава комфорта на сърби и гърци да водят относително спокойно своите ходове в западните театри на войната. В този смисъл, началното дислоциране на българската армия не е погрешно и стратегията, заложена от генералния ни щаб за първите ходове на войната е оптимална с оглед на главната цел – победа над Османската империя. Грешките идват после и са свързани с прекомерната амбиция за щурмуване на османската столица и недалновидното разпределение на резервните сили, много от които можеше да се прехвърлят към Македония в помощ на 7-ма Рилска дивизия, която спокойно да се превърне в IV-та Македонска армия. Необмисления и нереалистичен ламтеж за Солун също не помага за правилното провеждане на военно-политическите ни ангажименти в Македония. Прочутата митница не си струва нито бързането, нито факта, че българските части пренебрегват национално-приоритетните зони по поречието на Вардар за да се състезават с гърците за контрола над един населен с евреи и гърци град.\nНа фона на външнополитическото фиаско, военните грешки изглеждат нищожни. Но това съвсем не означава, че трябва да се пренебрегват. Войните в периода 1912-13г., трябва да се разглеждат в пълнота, ясно и трезво. Сълзите по разрушения и обруган национален идеал е време да отстъпят място на една по-прагматична оценка, която да ни помогне да вземем необходимите поуки от провала на своите предци. Да се обвинява единствено царя само по себе си е погрешно и елементарно. Фердинанд носи своята отговорност, разбира се, но същото важи и за кабинетите на Гешов и Радославов, както и за висшето военно командване, което не се възползва от своите възможности да предвиди и предотврати националната катастрофа. За съжаление, през разглеждания период, българският елит демонстрира ниво, което, подобно на икономическото развитие на страната ни тогава, остава аграрно.


Проучване: Ваксината на Pfizer/BioNTech пази и от асимпоматично заразяване с COVID-19 - Здраве | Informiran.net\nПроучване: Ваксината на Pfizer/BioNTech пази и от асимпоматично заразяване с COVID-19 – Здраве\nВаксината на Pfizer/BioNTech предотвратява и асимпоматично заразяване с COVID-19 с 94%, сочат данни от Израел. Това означава, че препаратът може значително да намали вирусното предаване, съобщи Ройтерс.\nПоследният анализ на израелските данни показва, че ваксината е била 97% ефективна за предотвратяване на симптоматични заболявания, тежки заболявания и смърт. Това основно съответства на 95% ефикасност на Pfizer и BioNTech, съобщена от последния етап на клиничното изпитване на ваксината през декември.\nАнализът също така показва реални доказателства за ефективността на ваксината срещу силно заразния британски вариант на COVID-19. Повече от 80% от тестваните образци, когато е бил извършен анализът, са били именно от този вариант.\nВ Израел има само ограничен брой инфекции, причинени от южноафриканския щам. Поради това няма достатъчно клинични данни учените да оценят ефективността на ваксината срещу него.\nИзраел е водещ в света по отношение на ваксинацията. Около 55% от неговите девет милиона жители са получили поне една доза от ваксината Pfizer / BioNTech, според данните на Министерството на здравеопазването, а 43% са получили и двете дози.\nСпоред анализа, неваксинираните лица са имали 44 пъти по-голяма вероятност да развият симптоматичен Covid-19 и 29 пъти по-вероятно да умрат от COVID-19 от тези, които са получили ваксината.\nМинистерството на здравеопазването на Израел преди няколко седмици излезе с предварителни данни, че ваксината на Pfizer, разработена съвместно с BioNTech, намалява инфекцията, включително при асимптоматични случаи, с 89,4% и в симптоматични случаи с 93,7%. Това стана ясно от данните, събрани между 17 януари и 6 февруари. Сегашното изследване потвърждава ефективността по отношение на спирането на вирусното разпространение.\nНА ЖИВО: Манчестър Юнайтед – Милан 1:0, младок матира гостите – Футбол свят – Лига Европа\nНастаняват в психиатрия индиеца, буйствал в самолета на Air France


Боряна Радева и Димитър Илчев, главни мениджъри на Евромаркет Груп, пред сп. Инженеринг ревю\nПрез 2017 г. Евромаркет отбелязва 25 години от своето основаване. Как се промени българската индустрия за този период и през какво се наложи да преминете като компания, за да отговорите на тези промени?\nДимитър Илчев: Когато стартирахме бизнеса си през 1992 г., приватизацията на българските държавни предприятия едва започваше и машините в тях бяха от времето на соца - стари, енергоемки и нископроизводителни. Типичен пример са старите бутални компресори, така наречените “борци”.\nИмаше огромна необходимост от подмяна на старата техника с нова и това беше причината в края на 90-те да създадем “Евромаркет Компресорс” АД, едно от дружествата в холдинга ни, специализирано именно в проектиране, доставка и изграждане на компресорни инсталации. Основаването на тази фирма ни позволи да се фокусираме върху доставките на винтови компресори от световния лидер Gardner Denver - нова за времето си технология, с която за първи път започнахме да предлагаме енергийни одити и разчети за реалната печалба на клиентите от използването й.\nДруг пример са старите модели металообработващи машини, които освен че бяха енергоемки и нископроизводителни, бяха трудни за управление, изискваха много специализирани кадри, които да оперират с тях, не позволяваха гъвкавост при обработката на продукта и не бяха толкова безопасни за работа.\nПодменяхме ги например с машини на Microstep, често с комбинираните модели Combicut, които позволяват едновременно използване на различни процеси при една и съща машина - газокислородно и плазмено рязане, механично пробиване, навиване на резби, работа както с листов материал, така и на тръби с кръгло, квадратно или правоъгълно сечение, скосяване на краищата за подготовка за заваряване и т. н. От началото на партньорството ни с Microstep сме доставили над 70 техни машини в България, с което допринесохме в значителна степен за модернизацията в индустрията.\nКъм настоящия момент много се търсят машини с висока енергийна ефективност, повишена производителност и гъвкавост за лесна и бърза промяна на продукта на производство в рамките на капацитета на машината. Мога да дам за пример роботизираните заваръчни системи на Panasonic, с които също жънем голям успех и през 2017 година получихме отличие от производителя за ръст на продажбите.\nТези системи могат постоянно да се адаптират и да еволюират благодарение на това, че всичките им компоненти са произведени от Panasonic, което позволява промяна на процесите и разположението на самата система спрямо нуждите на производството.\nБоряна Радева: На фона на всички тези примери трябва да отбележим, че ние не просто сме променяли, а буквално сме се развивали заедно с българската индустрия, спрямо нейните нужди. Корпоративната ни мисия е основана именно на това да доставяме най-иновативните технологии до българския клиент. Реализирането й изискваше от нас да разширяваме непрекъснато портфолиото си, с което растеше и компанията ни.\nОт малка фирма за внос на инструменти с десетина служители днес сме се превърнали в голяма, силно диверсифицирана компания, с над 600 служители, с регионални офиси и задгранични дружества, както и със 7 бизнес направления, специализирани в доставката и сервиза на различни машини. Всеки нов продукт и всяко ново бизнес направление изискваха от нас да наемаме повече хора и да установим като практика редовни търговски и бизнес обучения, чрез които нашите служители да са максимално подготвени и да предлагат правилните технологични решения на клиентите. Не на последно място, винаги сме се стремели внимателно да подбираме партньорите, с които работим.\nКакви са критериите Ви в подбора на компании, с които да си партнирате?\nБ. Р.: Времето ни показа, че е по-добре и за клиентите, и за нас да работим само и единствено с топ марки, затова стратегията ни е да работим с партньори, които са сред световните лидери в своята област. Такива са Lincoln Electric, Microstep, Panasonic, Doosan Machine Tools, Toyota Material Handling, Mitutoyo, Gardner Denver, FG Wilson... За нас е изключително важно те да надграждат технологиите си и постоянно да се стремят към усъвършенстването им.\nКакво е важно да знае една компания, стартираща своя бизнес в областта на индустрията у нас? Какви са основните предизвикателства и специфики – в бизнес средата, от една страна, а от друга – в технологичното ниво на сектора?\nБ. Р.: Пазарът у нас е силно сегментиран, подреден и днес е много трудно за една стартираща компания да пробие и да остане стабилна. Повечето български фирми в индустриалния сектор работят от много време, знаят правилата, имат установени практики и традиции, преживели са всякакви кризи и изпитания и вътрешните им процеси са усъвършенствани и модернизирани. Ето защо за нов играч на пазара ще е много трудно да бъде конкурентоспособен.\nЗа да успее, трябва да разполага с огромен финансов ресурс или да е открил празна ниша, в която да се развива. Друг вариант е да предлага някакъв иновативен продукт или да използва иновативна технология в производството си, която да намалява разходите му и да повишава качеството и добавената стойност на продукта. И тъй като днес светът е отворен за търговия и всичко е въпрос на логистика, скоростта на работа е от голямо значение, за да не бъдеш изместен от конкуренцията. Иначе казано, по-бързият изяжда по-бавния.\nЕвромаркет е сред водещите български компании в индустрията. Каква е посоката, в която продължавате за следващите 25 години?\nД. И.: Нашата посока ще бъде да останем силно диверсифицирана компания, без да изневеряваме на мисията си, визията си и ценностите си. Ще наблегнем върху оптимизиране и дигитализиране на работните процеси, автоматизация на складовете, както и инвестиции в демонстрационни центрове. Но водеща винаги ще бъде връзката с клиента и постоянното подобрение на сервизните ни услуги.\nБ. Р.: Основният ни поглед обаче ще бъде насочен към това нашите собствени деца и децата на нашите служители, the next generation, които можем да привлечем в Евромаркет или които вече са част от нея. Тяхното израстване като професионалисти и ролята им в процесите на компанията е от огромно значение за това в каква посока ще поеме компанията. Едно е сигурно - пътят е само напред.\nБоряна Радева е съосновател и един от главните мениджъри на Евромаркет Груп АД. Живее и учи в Куба, а след завръщането си в България завършва икономика на промишлеността и право в УНСС (ВИИ “Карл Маркс”). След дипломирането си работи в задграничната дирекция на индустриалния конгломерат КЗУ – тогавашен лидер в производството на резервоари, танкери и цистерни, с големи обекти в Чехия, Кувейт, Бруней и др. Сертифицирана от курсове по лидерство, ефективност и ефикасност на човешкия капитал. Омъжена, с двама сина и две внучки.\nДимитър Илчев е съосновател и един от главните мениджъри на Евромаркет Груп АД. Завършва Инженерно-строителен институт в Русия, специалност “Промишлено и гражданско строителство”. След дипломирането си работи като инженер-конструктор работи като експерт в строителната дирекция на КЗУ – тогавашен лидер в производството на резервоари, танкери и цистерни. Кара ски, играе голф, любител е на водните спортове и е почитател на източните култури. Говори английски, руски и испански.\nКлючови думи: Евромаркет Груп, Евромаркет Компресорс, индустриално оборудване, Gardner Denver, Microstep, роботизирани заваръчни системи, Panasonic, Doosan Machine Tools


Covid лято 2020: 12 лв. за семейна сянка на плажа. Условията за пътуване, обслужването и какво ще ни струва ако се заразим в хотел - Добрички новини\nМинистър Ангелкова: Няма анулирани чартъри за морето след 15 юни\nХотелиерите искат Гаранционен фонд за туризма\nВ България активният летен сезон да започне от 1 юли\nБез пряк досег на туристите с храната на блок масата, по 4 лева за чадър и шезлонг, 20 кв. м за чадър с два шезлонга\nПо един спасител на плажен пост. Отстоянието между постовете на спасителите на плажа е променено – на 150 метра един от друг.\nНа първа линия край плажовете ще могат да работят единствено хотелите с тераси\nВаучерите – кой ще може да ги използва и какви са санкциите за нарушителите\nТова са само част от уточнените мерки, които министър Николина Англекова съобщи по време на днешната визита и среща с представители на туристическия бранш и местната власт от района Бургас и Южното черноморие.\n“Имаме информация от летищата в Бургас и Варна, че големите туроператори не са анулирали резервираните чартърни полети от 15 юни нататък”, обяви в Бургас министърът на туризма Николина Ангелкова.\nТя отново увери, че се водят разговори със съседните балкански страни и важните за държавата пазари – за поетапно отваряне на границите, според епидемичната обстановка.\nСпоред министър Ангелкова, един от реалистичните сценарии е – ако епидемичната обстановка го позволи, се готвим за туристически сезон от 1 юли, с възможност за посрещане на чуждестранни туристи. “Ако имаме такова съгласие, може и по-рано да открием летния сезон при стриктно спазване на мерките от здравните власти.”\nУказанията за хотели, ресторанти и плажове, дадени от Министерството на туризма, ще бъдат променяни в зависимост от обстановката. Непроменено обаче ще остане изискването – бюфетното обслужване на туристите да се извършва единствено от служител на ресторанта.\nОпределено, 20 кв. метра ще е плажното пространство за едно място, включващо чадър и два шезлонга. С оформящата се на този етап цена цена от 4 лева за плажна принадлежност, еднодневният семеен престой за сянка под чадър до морето ще е 12 лева. През миналото лято, регламентираната плажна площ за място е била от порядъка на 16 кв. метра (4х4).\n“Това увеличение на квадратурата няма да се отрази на съотношението свободна/платена зона, защото същите изисквания ще важат и за свободната – на база на общия принцип на заповедите на Министерството на здравеопазването”, аргументира се министър Ангелкова.\nСпоред министерството на туризма намалението на цената на плажните принадлежности следва да е от порядъка на 50 и повече процента, равнопропорционално на корекцията за концесионната такса. След проведените разговори на министър Ангелкова с представители от бранша, не малко концесионери дори изразили готовност за по-голямо намаление, включително и безплатно ползване.\nВсе още Министерството събира предложения от концесионерите за цените на плажните услуги и когато изтече срокът, ще бъдат дадени указания с условията за ползването им.\nОсновната част от местните концесионери са готови да отворя плажовете на 1 юни, с намалена наполовина цени – от порядъка на по 4 лева за чадър и шезлонг. “Няма как да предложим безплатни услуги, защото не можем да генерираме никакви приходи. Освен концесионните такси имаме и много съпътстващи разходи”, заяви представител на местния туристически бранш пред NOVA.\nХотелиерите предлагат създаване на гаранционен фонд в туризма, чиято цел да бъде гарантиране за туристическите собственици, че няма да има масови фалити. Според изчисленията на бизнеса, Фондът трябва да генерира по 10% от приходите в отрасъла, което сумарно е от порядъка на около 3 милиарда евро.\n“Ако се създаде пандемична ситуация и се стигне до фалити, Фондът ще покрива разходите на хотелиери, ресторантьори, туроператори, плажни концесионери и транспортни фирми”, аргументираха се представителите на туристическия бранш.\nДен по-рано – по време на срещата между Николина Ангелкова и представители на туристическия бранш по Северното Черноморие, министърът заяви, че определящо за налаганите мерки ще е движението на кривата на заболяемостта, както и спазването на въведените изисквания.\nВ случай, че гост бъде установен с коронавирус, няма да се поставя под карантина целият хотел. Собствениците трябва да осигурят помещение за изолация, където болният ще изчак медицински екип. Хотелиерите няма да носят отговорност за заболели туристи. Ако клиентът на хотела трябва да остане под карантина, той ще има избор – да заплати наложителния си престой или да напусне хотела.\nЧастични изменения на схемите по плажовете ще могат да се правят до 25 май, заради отпадналото изискване за двама спасители на пост. Това съобщи министърът на туризма. През този сезон охранителните постове ще се разполагат на 150 метра, а не на 100, както през предишни години.\nУвеличава се с 4% търговската площ на заведенията около морската ивица. Ще работят само тези от тях, които разполагат с външни тераси. Разстоянието между масите трябва да е метър и половина, като около тях ще могат да се разполагат не повече от четири стола.\nНе бива да се допуска пряк контакт на туристите с храната на блок масата. Трябва да има подсигурени дезинфектанти за клиентите, а персоналът задължително да е с маски и ръкавици.\nПродължава да се дискутира – по какъв точно механизъм да функционират т.нар. зелени коридори за туристи от съседните държави.\nВаучерите от по 210 лв. – за седмична почивка на море, ще бъдат осигурени за – лекари, полицаи, социални работници и служители на тол системата. Това пък предвижда предложение на ГЕРБ и ВМРО, за корекция на законови текстове. Ваучерите ще могат да бъдат бъдат използвани еднократно и ще се печатат от Министерството на туризма. Предвидени са и санкции – от 500 до 1000 лв., съответно имуществена санкция между 2000 и 5000 лв., за онези, които решат да ги използват не по предназначение.


Можете ли да премахнете сам кожен маркер? - BgMedBook\nЕтикетите на кожата са безобидни растения и могат да бъдат засегнати само половината от всички възрастни. Маркерите не причиняват никакви медицински усложнения, но може да са притеснителни. От много от техниките за отстраняване на дома, някои от тях са по-ефективни от други.\nДокато кожените тагове не се нуждаят от лечение и могат сами да отпаднат, медицинското отстраняване е на разположение. Лекарят може да препоръча това за етикетите на кожата, които се хващат за дрехи или по някакъв друг начин причиняват болка.\nЕдно лице може също да иска етикетите на кожата да бъдат премахнати по козметични причини, особено когато са на много видими места, като лицето.\nНачало средства за отстраняване на кожен таг\nОбърнете се към лекар преди да опитате следните методи.\n1. Устройство за премахване на маркери\nКомплекти за премахване на маркери за кожа са налични за покупка онлайн и в много магазини.\nЧовек използва устройството, за да прекъсне подаването на кръв в основата на етикета с малка лента.\nМедицинската общност се отнася към този процес като лигиране.\nБез кръв, клетките ще умрат и етикетът ще изчезне, обикновено в рамките на 10 дни.\nНякои хора се опитват да постигнат лигиране с парче зъбен конец или низ. Може да е трудно да се направи това без помощта на устройство или друго лице.\nКогато потокът от кръв е бил отрязан поне за няколко дни, маркерът трябва да падне. Може да се наложи да стягате нишката или нишката всеки ден.\nПреди да използвате този метод, почистете добре кожата, нишките и ръцете, за да предотвратите инфекция.\n3. Крем за отстраняване на кожата\nИма комплекти, съдържащи крем и апликатор. Обикновено е необходимо само едно приложение на крем.\nИнструкциите за някои комплекти препоръчват почистването на кожата с напоен със спирт алкохол и поставянето на етикета преди да се приложи кремът, за да се гарантира, че тя е напълно абсорбирана.\nКремът може да причини леко усещане за ужилване. Етикетите трябва да паднат в рамките на 2 до 3 седмици.\n4. Комплект за замразяване\nЛице може да използва продукт, съдържащ течен азот, за да замръзне етикетите на кожата. Тези продукти често се предлагат в аптеки и аптеки.\nКакто винаги, следвайте инструкциите. Може да са необходими няколко приложения, преди растежът да намалее, но това обикновено се случва в рамките на 10 дни.\nСпреят не трябва да влиза в контакт с околната кожа. Едно лице може да иска да нанесе вазелин върху областта около етикета за защита.\nМаслото от чаено дърво е етерично масло, използвано за лечение на няколко състояния на кожата, включително кожни признаци. Въпреки това само анекдотични доказателства подкрепят използването му.\nХората обикновено нанасят няколко капки от маслото върху памучна топка, която след това залепват върху кожата с превръзка. Памучната топка обикновено остава върху етикета на кожата за 10 минути, три пъти дневно. Може да отнеме няколко дни или седмици, докато маркерът падне.\nТова лекарство трябва да се използва с повишено внимание, тъй като маслото от чаено дърво може да раздразни чувствителната кожа. Никога не използвайте масло от чаено дърво за маркери, разположени около очите.\nБяха проведени малко изследвания за ефективността на оцет от ябълков сайдер за отстраняване на кожни маркери.\nХората често се накисват с памучна топка в оцета и го залепват на етикета с превръзка в продължение на 10 минути два или три пъти на ден, докато етикетът падне.\nСледете за дразнене на кожата и преустановете употребата, ако възникнат нежелани реакции. Не използвайте този метод около очите.\nАнекдотичните данни показват, че човек може да използва течен йод за отстраняване на маркерите на кожата.\nПърво, защитете околната кожа като използвате петролно желе или кокосово масло в района. Потопете Q-tip в йод и разстилайте течността през маркера. Покрийте района с превръзка, докато йодът се изсуши.\nПовторете това лечение два пъти дневно, докато етикетът се отпусне.\nЛекарят може да препоръча отрязването на растежа с остър нож или ножица. Никога не опитвайте това със средни или големи етикети за кожа, тъй като това може да причини кървене. Етикетите обикновено се измерват някъде от няколко милиметра до 2 инча по ширина.\nПомислете само този метод, ако коженият маркер има много тясна основа. Ножиците и ножовете трябва да се стерилизират преди и след употреба.\nПотърсете професионални съвети, преди да опитате този метод, и никога не отрязвайте маркерите на кожата, разположени около очите или гениталиите.\nКогато домашните средства за защита не са подходящи\nВътрешните средства за защита не са подходящи за етикети за кожа, които са:\nразположени около очите\nразположени около гениталиите\nмного големи или дълги\nпричинява болка, кървене или сърбеж\nПотърсете медицинско лечение в тези случаи. По-долу са описани медицински методи за отстраняване на кожни маркери:\nКаутизация: Това включва изгаряне на кожуха. Повечето маркери ще изчезнат след едно или две лечения.\nКриотерапия: Медицински специалист ще прилага течен азот, за да замръзне етикета. Обикновено едно или две лечения ще бъдат достатъчни.\nЛигиране: Тагът е завързан с хирургическа резба, за да се намали кръвообращението.\nExcision: Професионалистът ще използва острието, за да отреже маркера.\nОтстраняването на кожен маркер обикновено се счита за козметично и е малко вероятно да бъде покрито от здравно осигуряване.\nАко има кожни маркери, които са големи, болезнени или се намират в чувствителни зони, човек трябва да види лекар.\nПотърсете незабавно медицинско лечение, ако има кожен маркер:\nпроменя формата или външния вид\nКожните етикети обикновено не са причина за безпокойство. След като лекарят потвърди, че растежът е доброкачествен, често не са необходими допълнителни действия.\nКогато кожните тагове са големи, неудобно разположени или по някакъв друг начин притеснителни, човек може да иска да използва домашно лекарство или професионално лечение.\nПотърсете лекар, ако кожните тагове се променят по вид или причиняват други симптоми, като болка или кървене.


Темата на „Трибунал“ по ТВ7: Македония днес и утре - ВМРО\nНачало Българите по света Темата на „Трибунал“ по ТВ7: Македония днес и утре\nТемата на „Трибунал“ по ТВ7: Македония днес и утре\nЕдин от най-значимите проблеми, засягащи отношенията между България и Македония, е, че българската дипломация не направи нищо през тези години, за да може светът да разбере както за кражбата на българска история, така и за антибългарската риторика. Така председателят на ВМРО Красимир Каракачанов коментира накъде върви Македония и ролята на България в рубриката „Трибунал“ по ТВ7.\nТемата той дискутира с Любомир Иванов, председател на фондацията „Манфред Вьорнер“, и Мирослав Ризински, българин от Македония и доскорошен политически затворник.\nРизински сподели, че през последните 22 години българите в Македония не само не са получили никаква подкрепа от българските правителства, но те и не могат дори да почувстват, че България съществува за тях.\nБългария няма никакво влияние в Македония. Няма български вестници, няма български телевизии, няма български книги. Най-страшното е, че българите в Македония са превърнати в маргинализирана група – и политически, и икономически, благодарение на една жестока политика срещу нас, българите, разказа Ризински.\nКаракачанов за пореден път категорично отбеляза, че България трябва да постави своите условия пред македонското правителство. Македонските учебници трябва да бъдат прочистени от исторически фалшификации и антибългаризъм. Трябва да се сложи край на езика на омразата към България, както и трябва Македония да признае реално съществуването на българи там.\nПредишна статияДа си купиш милост\nСледваща статияДжамбазки: В България няма място за пропаганда на турски


36. Съкратено съдебно следствие. Предварително изслушване на страните. | Лекции по Право\nПодсъдимия трябва да даде съгласие, че доказателствените материали събрани в досъдебното производство ще се ползват при постановяване на присъдата. Подсъдимия е необходимо в досъдебното производство да е направил самопризнания и да е съгласен да се ползват института на съкратеното съдебно следствие. Всичкото това е основание съда да се произнесе с определение за което определя да няма ,,съдебно следствие”. Самопризнанието ще се ползва при постановяване на присъдата. Съдът следва да назначи на подсъдимия защитник ако няма такъв. Съда може да подложи на проверка събрания доказателствен материал в досъдебното разследване. В мотивите на присъдата съдът следва да приеме за установени обстоятелствата, изложени в обвинителния акт, като се позове на направените самопризнания на подсъдимия и доказателствата които ги подкрепят. Ако в съд. следствие се оспори достоверността на обясненията, показанията и заключенията на вещите лица, по общия ред може да се наложи разпит на подсъдимия, свидетелите и вещите лица.


Посланик Робин връчва дарения по повод националния празник на Франция - България - Дневник\n14:20, 11 юли 20 , 2898\nПосланик Флоранс Робин.\nВъв Франция тази година заради коронавируса официалната церемония, която се провеждаше на Шан-з-Елизе,ще се състои в много по-малооброен състав на площада "Конкорд". Ще участват 2000 военни и ще завърши с авиошоу.\nПрезидентът Макрон за пръв път ще произнесе телевизионно обръщение към французите на 14 юли. Ще отдаде чест на генерал дьо Гол под насловие " Един живот в услуга на Франция" (по случай 70 годишнината от призива от Лондон на Генерала за национална съпротива против окупацията).\nСпоред епидемичната обстановка може да бъде позволена и заря.\nЗаради световната епидемиологичната обставка с вируса КОВИД 19, тази година 14 юли, националния празник на Франция в България, ще се състои под знака на солидарността, съобщи Френският институт в София.\nПосланичката на Франция госпожа Флоранс Робин ще посети на 13 юли МБАЛ Харманли, за да дари от името на Посолството и прилежащите структури към него, медицинско оборудване (медикализирани легла). За педиатричното отделение ще дари инхалатори, теглилки за бебета, стетоскопи, отоскоп,стойка за инфузия, балон за обдишване на деца. Тази болница е една от първите, построени в България през 1878 г.\nОтделно на социалните служби към общината ще бъдат дарени инвалидни колички и проходилки за възрастни и болни хора.\nЗа солидарността на Франция към България по време на Ковид 19 бяха съпричастни Солидарност Франция- България, Solidari'terre и фирма "Акт Логистик".\nПредните седмици мадам Флоранс Робин направи дарение от хранителни продукти за най-нуждаещите се 2000 фамилии в няколко града (област София, Кюстендил, Стара Загора, Бургас и Сливен).\nА на 16 юли госпожа Флоранс Робин ще посети един от осемте центрове за настаняване от семеен тип (ЦНСТ), обединени в Комплекса за социални услуги за деца и младежи на Община Варна. Госпожа Посланичката ще дари 10 таблета и две многофукционални копирни машини на ЦНСТ- Изгрев в помощ на обучението на живеещите в този център ученици.\n18:39, 29 сеп 20 / Политика 5\n18:29, 29 сеп 20 / България 145\n18:15, 29 сеп 20 / България 8\n18:41, 29 сеп 20 / Свят 10\n18:16, 29 сеп 20 / Свят 4\nРейтинг: 3463 14:26, 11 юли 20 Неутрално\nНЕ ви щем подаръците.\nЕдинственото, което интересува френското правителство е как да изкара повече пари от българският пазар!\nРейтинг: 1787 14:34, 11 юли 20 Неутрално\nЕ как, нали България е франкофонска държава.\nРейтинг: 1939 14:39, 11 юли 20 Неутрално\nМожем само да благодарим.\nРейтинг: 799 14:52, 11 юли 20 Неутрално\nЧе това е пазарната икономика. Ако изобщо някой се интересува от българския пазар, това не е лошо, като имаме предвид що за пазар сме. Но като казваш - не ги щем, вземи че направи същото за болницата в Харманли - легла и други неща, пък после кажи на французите, че няма нужда от тяхното дарение.\nРейтинг: 1221 15:15, 11 юли 20 Неутрално\nКакви подаръци, какви глупости, да донесат гилотината пред министерски съвет!\nРейтинг: 297 17:04, 11 юли 20 Неутрално\nГ-жо посланик, молим Ви за една класическа френска гилотина - музеен експонат - ей така да я изложим пред МС, за да покажем на едни охранени момчета колко обичаме изкуството!\nРейтинг: 5234 17:17, 11 юли 20 Неутрално\nПосланичката на Франция госпожа Флоранс Робин да даде повече гласност какво се случва у нас и какво беззаконие цари.\nРейтинг: 3678 18:32, 11 юли 20 Любопитно\nА ще изиграе ли някой .. френски танц пред посолството на празника?\nИма едно такова спокойно, интелигентно и леко иронично излъчване.\nРейтинг: 3678 18:35, 11 юли 20 Любопитно\nМай бай Желю ни направи франкофонска държава.. Сега вице президентката Илияна Йотова била главната българска франкофонка:\n....Председател е на българската делегация в Парламентарната асамблея на франкофонията\nРейтинг: 41 20:49, 11 юли 20 Неутрално\nРобин на френски се произнася "Робен", т.е. нейно превъзходителство посланик Флоранс Робен. Техните дарения са добре дошли, но пакетът "Макрон" е едно поредно френско зло спрямо България. Не знам обаче как бих постъпил аз на тяхно място, виждайки как транспортният бизнес постепенно минава в ръцете на източноевропейците. Вероятно по същия начин.\nРейтинг: 4301 21:00, 11 юли 20 Весело\nЛеко блазе :-)\nРейтинг: 5 14:43, 13 юли 20 Неутрално\nДо коментар [#10] от "Neznámý":\nСамо за протокола, фамилията на е Robine, т.е. произнася се Робин. ;)


Муравей Радев: Добре, заплатите са ниски, ама качеството какво е? | Клуб 'Z'\nМуравей Радев: Добре, заплатите са ниски, ама качеството какво е?\nБившият финансов министър от кабинета "Костов" развеселен от идеята на БСП за алтернативен бюджет\n23.10.2017, 10:27 ч.\nпоследна редакция 23.10, 10:27 ч.\nМуравей Радев, Снимка бТВ\n"Добре, заплатите са ниски, ама качеството какво е?".\nС този въпрос бившия финансов министър Муравей Радев коментира пред бТВ намеренията на правитейството да повиши заплатите на учителите. Той изтъкна, че 45% от зрелостниците излизат от училище функционално неграмотни.\n"Ние ще дадем повече заплата на учителите, но ще се увеличи ли качеството? Аз съм сигурен, че няма, защото не се търси връзка между пари и резултат", каза Радев.\nСпоред него трябва да се разработи задание за системата на образованието, което да гарантира по-добри резултати и така повечето пари ще бъдат оправдани.\nРадев коментира и темата за заплатите изобщо. Според него 510 лв минимална работна заплата е възможна, но въпросът е какъв резултат ще се постигне с нея. Той смята, че този резултат няма да е много добър за бизнеса. Според Радев минималните осигурителни прагове са отживелица. Той смята, че минималните заплати и прагове не трябва да се определят административно, а чрез формула с конкретни и обективни параметри.\nБившият финансов министър определи Бюджет 2018 като спокоен и рутинен.\n"Той ще даде спокойствие в събирането и изразходването на публични средства", категоричен е Радев.\nСпоред него алтернативният бюджет, който ще изготвят от БСП, може само да "развесели публиката"\n"Много е лесно опозиция да прави бюджет. Държавният бюджет е инструмент на управлението, а не на опозицията", заяви Радев.\nПо повод предвидения бюджет за здравеопазване, Радев каза, че трябва да се изготви ефективен начин за разходването му.\n"Няма ефективност и контрол. Един направи нещо – другият го хвърли в кошчето и започва наново. Там трябва да се приеме една концепция и да се спазва. Така се пилеят парите на данъкоплатеца по безобразен начин", категоричен е Радев.\nИ допълни, че цялата ни публична сфера е раздута безумно. Радев пресметна, че държавата дава на здравеопазванео 4 млрд. лв. и пациентите дават още 4 млрд. като в нито една сфера няма толкова пари. Според него обаче няма ефективност и контрол.\n"Има конкретни лобита, то е видимо с просто око", каза Радев.\nПо повод протестите на полицаите той припомни, че в МВР така и не е направена реформа и няма как 95% от разходите за ведомството да са за заплати.\nМуравей Радев, бюджет, заплати, правителство, опозиция, БСП\nДа се пълни...\nPermalink Submitted by ognian deyanov on Mon, 10/23/2017 - 13:38\nДа се пълни каца без дъно е все едно да се раздават пари с цел популизъм.Това казва Муравей Радев, но никой не иска да го чуе. Борбата е чий популизъм ще излъже повече избиратели.\nPermalink Submitted by Граф Толстой on Mon, 10/23/2017 - 13:43\nняма смисъл да се вдигат заплатите, защото пак няма да се върши качествена работа, новите попълнения пак ще са некачествени и така до без край.\nPermalink Submitted by Mark Watson on Mon, 10/23/2017 - 15:37\nМуравей, както повечето шмекери, наричащи себе си икономисти, поставя винаги каруцата пред коня, когато иде реч за заплати. Това е щото българският чорбаджия знае че ангарията е в основата на онова което некъде в оксидента му викат икономика. Качеството не е работа на наетия. В случая учителя. Производителността не е работа на работника. Ниските заплати правят чорбаджиите безхаберни. те ни лъжат че работят ние ги лъжем че им плащаме. И така до никъде. Оправията? високите заплати. Само тогава чорбаджиите ще повисшат производителността и качеството... Тодор Колев преди време казваше че икономията е майка на мизерията. Мизерията кято е разпространявана от българския чорбаджия. И такива като Муравей.\nPermalink Submitted by Ideya Za Bulgaria on Mon, 10/23/2017 - 16:19\nМуравей Радев- от обкръжението на Иван Костов, като повечето новоизлюпени червено-сини български комунистически олигарси, използвали властта на партията си да заграбят части от българската икономика за 1 лев и за 1 нощ да направят богатствата и бизнеса, както повечето шмекери наричащи себе си „икономисти“, поставя винаги каруцата пред коня, когато иде реч за заплати. Това е щото българският чорбаджия знае, че ангарията е в основата на онова което накъде в оксидента му викат „икономика“.\nКачеството не е работа на наетия - в случая учителя. Производителността не е работа на работника. Ниските заплати правят чорбаджиите безхаберни. Те ни лъжат, че работят, ние ги лъжем че им плащаме. И така до никъде. Оправията? - Високите заплати!!! Само тогава чорбаджиите ще повишат производителността и качеството. И всички чорбаджии направили като него богатствата си- на съд за корупция, конфискуване до 10- то коляно и завършване живота си зад решетките, както постъпват в правовите държави на Европа. Тодор Колев преди време казваше, че икономията е майка на мизерията. Мизерията, която е разпространявана от българския чорбаджия.\nИ такива всички Муравеевци!\nМуравей Радев vs. Иван Костов заради валутния борд\nМуравей Радев: Влезе ли реформа в парламента, сапунисват я и бързо заминава


Li Форуми - Тема::Коя дистрибуция да избера...\n» Начало » Li Форуми » Help & Support » Общи Проблеми и Въпроси » Коя дистрибуция да избера...\nТема: Коя дистрибуция да избера..., VSLive или Тиликс?\nНаписано на: Септември 19 2005, 10:21\nПрежалих си компа да сваля цяла нощ имиджа на Тиликс да го пробвам и ми хареса много, най-вече, защото е базиран на Дебиан и мога да ползвам apt-get. Но от към инсталирането видях малко зор, защото ми се вижда странно изискването дяла, в който е инсталиран да е първи на харда ЗАДЪЛЖЕТИЛНО изисква суап дял. Та, аз ще преразместя харда, но ви питам дали наистина си заслужава и коя според вас е по-добра VSLive или Тиликс. Знам, че VSLive е на slackware и че затова е по-гъвкав и т.н., ама на мен ми се вижда малко висока летва като начинаеш (само от 3 месеца съм на Линукс).\nВие какво ще кажете по-въпроса?\nYahoo IM: Othe_mouseO\nНаписано на: Септември 19 2005, 10:39\nslackware не е по гъвкав - linux си е linux независимо от дистрибуцията - debian има най-съвършенната пакетна система и се развива най-бързо като дистрибуция - ако ти доставя удоволствие да си компилираш пакетите на ръка - моля - никой не ти натрапва apt и/или deb/rpm - точно в това е силата на linux - нищо не е задължително - всичко можеш да направиш по твой вкус\nНаписано на: Септември 19 2005, 16:41\nmcwolf е прав .. усети, кое най ти харесва и допада. Аз лично като на начинаещ не бих ти препоръчал никоя от двете, но след като вече 3 месеца си се борил със слак базирано дистро, мисля че можеш да си позволиш да пробваш дебиан или базирана него друга дистрибуция (поне ще си спестиш доста проблеми с инсталирането и поддържането на нови версии на софтуерните пакети) ;)\nНаписано на: Септември 19 2005, 18:45\nБез да съм специалист и профисионалист пробвам от 2-3 месеца различни дистрибуции. Tilix, Ununtu v.5.4, Suse 9.3 и между тях избирам Ubuntu v.5.4. Също и liveCD Tilix, Knoppix, Suse 9.2 от Live CD последните две.\nНаписано на: Септември 21 2005, 00:02\nКато гледам май ще си остана на Тиликс, нещо повече ми харесва.\nedit: Само нещо тоя номер с пакетите не го разбрах, но това тепърва ми предстои\nРедактирано от the_mouse на Септември 21 2005, 00:03\nНаписано на: Септември 21 2005, 10:07\nХвърли едно око тук\nи ще ти се изясни ситуацията ;)\nНаписано на: Септември 22 2005, 00:18\n1000000000000000000000x Мерси много за линка! Всичко ми стана ясно!\nВ началото като си я сложих тая дистрибуция гледам няма XMMS, а благодарение apt-get за 15 мин си го набавих, работещ, комплиран, готов за подвизи!!!\nedit: само да питам нормално ли е, че трабва задължетилно да работя с адм. права, за да инсталирам пакети?\nРедактирано от the_mouse на Септември 22 2005, 00:21\nНаписано на: Септември 22 2005, 15:53\nЦитат: (the_mouse @ Септември 22 2005,00:18)\n.... edit: само да питам нормално ли е, че трабва задължетилно да работя с адм. права, за да инсталирам пакети?\nДа, задължително е ... няма начин\nRe: Коя дистрибуция да избера...\nОбщо 7 отговор(а) от Септември 19 2005, 10:21 до сега


София се готви да затвори за коли преките на Витошка | Общество | Новини от България и Света | OFFNews.bg\nСофия се готви да затвори за коли преките на Витошка\nOFFNews Последна промяна на 16 юни 2014 в 19:38 10058 11\nпешеходната зона на бул. "Витоша"\nВ трета вълна сме заради британския вариант, не заради мерките\nСтоличната община обмисля да спре движението по преките на бул. "Витоша" в пешеходната част на булеварда.\nЕдна от тези скулптури на Алеко и Бай Ганьо ще краси "Витошка"\nАрх. Тодор Булев: Не можем да кърпим София като американско сватбено одеяло\nСпоред общината по този начин ще бъдат избегнати инциденти, подобни на този от Стара Загора. Преди две седмици в пешеходна зона в Стара Загора джип уби четиригодишно дете, съобщава "Дарик".\nДвижението ще се ограничава чрез автоматични колчета, като живеещите в района, както и служителите на полицията, пожарната и бърза помощ ще разполагат с карти, благодарение на които колчетата ще се прибират в земята.\nПодобна система имаше преди време на ул. „Граф Игнатиев".\nОткакто на Витошка са поставени четирите камери за видеонаблюдение има 9 снимки, доказващи нарушение на забраната за навлизане на автомобили в пешеходната част, споделя шефът на Дирекция „Обществен ред и сигурност" в Столичната община Красимир Димитров.\nТой обяснява, че идеята е за сега да се затвори само ремонтираната част, като живеещите в района ще имат 2-3 часа, в които да могат да влизат - сутрешно време задължително.\nДимитров допълни, че има промени и в правилата за зареждане на търговските обекти на Витошка.\n"До сега, автомобилите, които превозват стока в специално определения час между 15:00 и 16:00 часа имаха право да влизат в пешеходната част. Вече ще спират извън тази част, а зареждането ще се осъществява пеша", допълни той, като предупреди, че служител на Дирекция „Обществен ред и сигурност" следи и за спазването на това правило всеки ден.\nСпециална работна група мисли и за промяна на правилата при влизане на автомобили в Борисовата градина.\nбул. Витоша Витошка затваряне преки спиране на движението Столична община\n17.06 2014 в 19:30\nСпоред мен организацията на движение в София за момента е абсурдна за всички движещи се, а явно и в другите градове е така!\n17.06 2014 в 18:05\nПросто е , ако имаше разумна алтернатива. А сега на всяка от тези преки да седне по един дебелогъз общинар и да записва броят на преминаващит коли и бусовете, които зареждат магазините и ресторантите. И да предложи откъде ще минават и колко повече време дим ще излиза от ауспуха им докато обикалят. И дали по-малко боли когато те блъсне велосипедист по алеята летящ с 35 км./час. Едва ли точно там някой ходи с кола, ако няма нужда. А това с електрическите колчета е най весело. Значи, който има карта ще си минава от там...Тази глупост не може да се измисли случайно.Нарочно ще да е :-) Забавно е и мнението на ludlustrator, според което сичкото цървул на Витошка живее...Мъка голяма.Сигурно е общинер.\n17.06 2014 в 16:22\nТова може да стане само ако направят частта на Патриарха от Витошка до Фр. Нансен двупосочна. Така ще може да се влиза по Ангел Кънчев и от там до тази част от центъра. Иначе сега е безумно зиг-заг въртене. Като затворят преките от къде ще трябва да въртя ми е чудно.\n17.06 2014 в 09:17\nправилно ще го забранят. нормално е по цял свят да има център, в който колите да са забранени, ние си имаме една витошка и една пиротска. за парковете да не говорим.\n17.06 2014 в 08:57\nГлупост след глупост. Тези в общината са идиоти. По принцип няма лошо, но ако се налага десет пъти да минеш от бул. Христо Ботев до Раковска жална ти майка. За ул. Цар Асен да не говорим.Създадена е никому ненужна изкуствена тапа в центъра на града, както по-време на комунизЪма обезличиха централната част на всички градове.\nГл. архитект е пълен профан.Вместо да се постигне комфорт за жителите, посетителите и работещите в централната част на града се измислят СКЪПО струващи безумия, които затрудняват трафика и създават главоболия на всички.\n17.06 2014 в 08:45\nУффф , какви коментари само...\nАми живеещите? Ами инвалидите, трудно подвижните хора , майките с деца и колички?\nНося минерална вода на възрастна жена - затрудненията са невероятни вече! Не може да се спре и на инвалидно място, а както виждам се подготвят условия за нови грешки!\nСпоред мен не е хубаво да се вземат необмислени решения под емоционален натиск :)\n17.06 2014 в 01:14\nСтига да се случи след като е завършен ремонтът на бул. България ми изглежда доста резонно.\n17.06 2014 в 00:06\nДа, трябва да се забрани влизането на автомобили в парковете. Прекалено е - онзи ден в Южния парк сякаш бяхме на магистрала, на всичко отгоре и камиони! Какво ти дете, че те и възрастен човек може да не видят, а понякога си позволяват и скорости...\n16.06 2014 в 23:01\nА в парковете кога?\nПоловината асфалтови алеи на Борисова градина са станали улици и паркинги.\n16.06 2014 в 23:00\nКакво е това лудо желание на цървулите да паркират и въобще да се движат през центъра.\nДруг е въпроса че няма паркинги, а пък София не е замислена че всичкото цървул ще се изсипе тук.


store.bg - Най-популярно в "Образователни книжки за деца"\nКниги Най-популярно в "Образователни книжки за деца"\nНай-интересните експерименти за деца: • Учудващо лесни за изпълнение • Съвсем безопасни • За любопитните малки изследователи от 4 до 14 години И още: • Как функционира пречиствателната станция? • Могат ли зъбите да чуват? • Защо минералната вода замръзва за секунда? • Какво кара ракетата да полети? На тези и други занимателни въпроси ще намери тук отговор всеки малък изследовател. Изключително лесните и интересни експерименти в тази книга карат очите на всяко дете да заблестят, събуждат любопитство и го отнасят в невероятния свят на химията, физиката и математиката. Природата и въздухът около ...


Указания за организиране на Националното състезание по природни науки – представяне и защита на проекти\nИзх. № РУО1 – 29248/ 20.10.2020 г.\nВ изпълнение на заповед № РД 09–2134/28.08.2020 г. на министъра на образованието и науката, с която е утвърден график за провеждане на ученически олимпиади, национални състезания и национални състезания по професии в държавните, в общинските, в частните и в чуждестранните училища на територията на Република България през учебната 2020/2021 година, в периода от 20 до 22.11.2020 г. в град Копривщица ще се проведе XIX Националното състезание по природни науки и екология.\nОрганизатори на състезанието са Министерство на образованието и науката, Регионално управление на образование – София-регион и СУ„Любен Каравелов“ град Копривщица.\nпрез настоящата учебна година се обучават в прогимназиалния етап на основната степен на образование (V – VІІ клас) или в гимназиалния етап на средната степен на образование (VIII – XII клас) в дневна, в самостоятелна, в задочна, в комбинирана, в дистанционна или в индивидуална форма на обучение в български общински, държавни и частни училища, както и училищата на територията на Република България към чуждестранните посолства.\nСъстезанието включва изработване, представяне и защита на проекти от проблематиката на учебните предмети човекът и природата, физика и астрономия, химия и опазване на околната среда и биология и здравно образование. Проектите могат да бъдат и с екологична тематика или в гранични между тях области /биофизика, биохимия, физикохимия, радиобиология и др./\nВсеки регион (област) е желателно да участва поне с три проекта (общо за двете възрастови групи). Проектите се подбират от експертите в РУО по ред и критерии, определени от тях.\nВсеки проект, независимо от броя на участвалите в изработването му ученици, в националното състезание се представя от екип от не повече от 2 ученици и един ръководител.\nВ ситуацията на непредвидимост на разпространението на вируса COVID –19 се изисква готовност за провеждане на състезанието дистанционно. Поради това всеки екип подготвя и изпраща на училището-домакин файл с постера, подготвен за първия кръг плюс две 5-7 минутни видеа. Първото видео представя цялостния проект (постер, подготвен за I кръг), а второто–презентацията, подготвена за втория кръг на състезанието. Видеозаписите са в МР4 формат за Youtube, 1280 Х 720, 25 frame(кадъра)/s.\nНезависимо от епидемичната обстановка, електронните материали се изпращат най-късно до 18 ноември 2020г. на e-mail: [email protected] , като:\nИмето на файла трябва да се състои от името на училището и населеното място на участника. Пример: RAR.\nВ архива да има текстов документ с точните имена на участника, имената на преподавателя, името на училището и населеното място. Текстовият документ да бъде наименуван с името и фамилията на ученика. Пример: DOCX.\nТемата на изпращания имейл да бъде „Материали за участие на <ИМЕ НА УЧАСТНИКА>“. Пример МАТЕРИАЛИ ЗА УЧАСТИЕ НА ИВАН ИВАНОВ.\nВ имейла да има написан телефон за връзка с участника и с преподавателя, при наличие на технически проблеми или неточности.\nТаблица 1– списък на участниците, които желаят да бъдат оповестявани резултатите им.\nРезултатите на отбора, в който участва ученика и личните му данни (трите имена на ученика, училище, клас, населено място);\nСнимки и/или видео с негово участие за целите и за популяризирането на състезанието.\nДекларациите се предоставят на домакините – РУО София-регион от ръководителите на учениците в деня на регистрацията – 20.11.2020 г., преди участието в състезанието. В случай на дистанционно провеждане на състезанието, се изпращат сканирани на e-mail на училището-домакин заедно с материалите.\nОрганизаторите очакват всички участници и техните ръководители да пристигнат и да се настанят в хотелите най-късно до 16:30 часа на 20 ноември 2020 г. с цел участие в предвидените мероприятия по програмата на състезанието.\nХотел/къща за гости Телефон Цена\nХотел Калина Копривщица 0888841256 50 лв. – двойна стая БЕЗ закуска\nТодорини къщи 0887349901 65 лв – двойна стая със закуска,\n75 лв – тройна стая със закуска,\n85 лв. – четворна стая със закуска.\n90лв – апартамент с две стаи за четири човека със закуска\nЕдно време 0877006658 55 лв. – двойна стая без закуска, по 6 лв. на човек отделно се доплаща за закуската\n65 лв. – тройна стая без закуска, по 6 лв. на човек отделно се доплаща за закуската\nКъща за гости Х. Джоголанов 0889118870 60 лв. – двойна стая без закуска, по 5 лв. на човек отделно се доплаща за закуската\n80 лв. – тройна стая без закуска, по 5 лв. на човек отделно се доплаща за закуската\nЗакуската с предварителна уговорка\nСемеен хотел „Бащина къща“ 0888468264 60 лв. – двойна стая без закуска,\n70 лв. – тройна стая без закуска,\n80лв. – тройна стая със закуска\nХотел Рай 0878223844 50 лв. – двойна стая без закуска, по 5 лв на човек за закуска -с предварителна уговорка\n60 лв. – тройна стая без закуска, по 5 лв на човек за закуска\n75 лв. – четворна стая без закуска, по 5 лв на човек за закуска\nСемеен хотел Джоголанова къща 0888550996 25 лв. на човек нощувка без закуска, по 6 лв. на човек отделно се доплаща\nза закуската с предварителна уговорка\nсемеен хотел „Чучура“ 0888347770 20 лв. на човек нощувка без закуска, по 5 лв. на човек отделно се доплаща\nКъща за гости Мария 0888122214 20 лв. на човек нощувка без закуска, по 5 лв. на човек отделно се доплаща\nКъща за гости Дона 0889444354 50 лв. – двойна стая без закуска, по 6 лв на човек отделно се доплаща\nКъща за гости Колорит 0895787220 50 лв. – двойна стая без закуска, по 5 лв на човек отделно се доплаща\nза закуската с предварителна уговорка – в заведение в близост до обект\n60 лв. – тройна стая без закуска, по 5 лв на човек отделно се доплаща\nРадкината къща 0878223544 50 лв. – двойна стая без закуска, по 5 лв на човек за закуска\n65 лв. – тройна стая без закуска, по 5 лв на човек за закуска\nКъща за гости Бащина стряха 0887783705 40 лв. – двойна стая БЕЗ закуска\nСарафова къща 0896864263 45 лв. – двойна стая БЕЗ закуска\nКъща за гости Боби 0887562842 50 лв. – двойна стая БЕЗ закуска\n65 лв. – тройна стая БЕЗ закуска – налични две тройни и три двойни стаи\nКъща за гости Денис 0878827207 25 лв. на човек нощувка със закуска\nКъща за гости Вили 0889454869 20 лв. на човек нощувка без закуска, закуската е отделно по предварителна\nуговорка – налични две тройни и две двойни стаи\nЕмили Фемили хаус 0988879699 20 лв. на човек нощувка без закуска, по 3 лв на човек за закуска\n– налични три двойни стаи и два апартамента\nЗлатният телец 0888545345 15 лв. на човек нощувка без закуска, закуската е отделно по\nРезервациите в хотелите се осъществяват от самите участници на посочените телефони в срок до 06 ноември 2020 г. Местата в хотелите до тази дата са на преференциални цени за участниците в националното състезание по природни науки и екология.\nРегистрацията на участниците (учениците и техните ръководители) ще се осъществи във фоайето на „Живият музей”(Старото училище) – гр. Копривщица от 17:00 до 17:30 часа на 20 ноември 2020 г.\nОфициалното откриване на състезанието е от 17:30 часа.\nЗаплащането на нощувките ще бъде извършвано при настаняването в хотелите. За издаването на фактурите е необходимо да бъдат предоставени на рецепциите точните данни на институцията.\nОфициалната вечеря за ръководителите – по подадена заявка, на стойност 30,00 лв., е на 20.11.2020 г. от 20.00 часа в ресторант „Дядо Либен“.\nПри регистрацията се заплаща цената на официалната вечеря за ръководителите.\nКомандировъчните разходи (пътни, дневни, квартирни) на учениците, ръководителите и експертите са за сметка на училище, община, съответно РУО, спонсори или др.\nВ случай на необходимост за всички желаещи ще бъде организиран транспорт с автобус от София до Копривщица и обратно, за което моля да отразите в заявката.\nСъстезателната част през двата дни ще се провежда в зали на СУ „Любен Каравелов“ – гр. Копривщица, съобразно програмата.\nДопускането на участниците в състезанието ще се извършва само срещу представяне на документ за самоличност или ученическа карта\nДа разпространите информацията за предстоящото състезание, неговия регламент и програма.\nДа изпратите в РУО, предложения за участие до 06.11.2020 г. на електронен адрес [email protected]\nс попълнени всички колони от таблиците;\nфайлът за Данни за проекта да е наименован: proekt_pne_Sofia_YYYY.docx (YYYY е името на училището);\nфайлът за Заявка за настаняване, хранене и посещение на културни забележителности да е наименован: pne_ Sofia _ХХХХ.xlsx (ХХХХ е името на училището).\nЗа допълнителна информация по всички въпроси, свързани с организацията на състезанието, може да се обръщате към г-жа Илонка Ценкова – старши експерт по природни науки и екология в РУО – София-регион на телефони: 02 873 64 22; 0893 44 57 99.\nТаблица 1– списък на участниците, които желаят да бъдат оповестявани резултатите им;\nЗаявка за участие в състезанието;\nПримерна декларация за съгласие за публикуване на резултатите на ученика и личните му данни (трите имена, училище, клас, населено място);\nПримерна декларация за съгласие за снимки и/или видео с негово участие за целите и за популяризирането на състезанието;\nРегламент за организиране и провеждане на състезанието;\nПриложение „ Проектите в обучението“.\n← Отчитане на Национална програма „ИТ бизнесът преподава“ за учебна 2019/2020 г.\nКонкурс за комикс „Коледна история“ →


Медицински компендиум - спонтанен пневмоторакс\nСпонтанният пневмоторакс се развива на фона на липса на подлежащо заболяване, докато вторичният пневмоторакс усложнява наличното пулмонално заболяване напр.ХОББ, кистична фиброза или бронхиална астма.\nСпонтанният пневмоторакс се наблюдава при слаби пациенти, които често са пушачи.\nКлинично се представя с неочаквана гръдна болка с плевритен характер, която ирадиира към рамото, а също така и остро настъпила диспнея.\nФизикално се установяват намалени пулмонални тонове върху заангажираният хемиторакс, както и хиперрезонанс при перкусия; има също така тахикардия и хипотония, както и медиастинален шифт на контралатералната (противоположната) на пневмоторакса страна.\nДиагнозата „спонтанен пневмоторакс“ изисква обзорна графия на бял дроб и сърце, за да бъде доказана: на снимката се вижда ретракция на белия дроб от париеталната плевра.\nПневмония с емпием\nЛечение на спонтанният пневмоторакс\nЛечението на спонтанният пневмоторакс зависи от етиологията му: ХИВ асоциирана пневмония, травма, ХОББ или рак на белия дроб.\nПрилага се незабавна декомпресия чрез извършване на торакостомия по спешност, ако пневмоторакса е наз 15% се слага и перманентен катетер. Вторичните пневмоторакси изискват поставянето на гръдна тръба.\nПри спонтанният пневмоторакс има повишена вероятност от настъпване на рецидив.


За първи път Robert Hoffman ще гостува в БЪЛГАРИЯ | 359HipHop\nЗа първи път Robert Hoffman ще гостува в БЪЛГАРИЯ\nЗА ПЪРВИ ПЪТ ROBERT HOFFMAN, звездата от „STEP UP – 2:The Streets” и “You Got Served” ще гостува в БЪЛГАРИЯ със своя уникален Хип-Хоп стил! Ще имате възможността да се учите от човек, който успява да комбинира танците и актьорската игра.\nКой е Робърт Хофман ?\nПознат най-добре с главната роля в “Step Up 2 The Streets”, което му спечели МТВ Филмова Награда за Най-добра целувка, спечелвайки Американска Хореографска Награда за работата му върху „You Got Served” и неговата интернет сензация „The Yes Dance” и „Contemporary Eric”, Робърт Хофман е имал кариера, за която повечето хора само са мечтали. Робърт е преподавал дългосрочно на национално и интернационално ниво с някой от най-уважаваните конвенции в светеа като The Pulse, NRG, Co.Dance, Tremaine and Dance Masters.\nПрез кариерата си, Робърт е поддържал репутацията си като на един от най-разнообразните, усвояващи и отдадени танцьори в бизнеса. Точно тези принципи, той промотира в класовете си наравно с приоритета винаги да си прекарваш добре! Класовете на Робърт са предназначение да предизвикат младите танцьори да станат истински атлети на движението и страстта. Целта му е да вдъхнови ученици да придобият едно ново ниво в уменията си за креативност и движение, което те самите не са си представяли, че притежават в себе си.\nЦветната кариера на Робърт му е донесла богатства от опит и информация за индустрията, която се занимава с ентъртейнмант, и така успява да сподели всичко това с учениците си. Робърт е участвал в МТВ комедията „Wild ‘N Out”, играл е главни роли във филми като: „ She’s The Man” с Аманда Байнс и „ Aliens In The Attic” с Ашли Тисдейл, и е излизал на сцена с артисти като Кристина Агилера, Бионсе, Рики Мартин, Пусикет Долс и други.\nБул. Витоша 91 – Студио VS DANCE\nПетък (20.03.2020) – 20:00 – 21:30 часа\nЦЕНА ДО 15-ти Март: 35лв\nЦЕНА СЛЕД 15-ти Март – 42лв.\nЗакупуване на билети /пропуски става единствено на място в студиото!\nпредишна статия(От Улицата)Mitaka DPG “За Нещата”\nСледваща статия(Видео)Pelo “Граната”


Има завишен интерес към Стопанската академия в Свищов след първо и второ класиране – Труд\nИма завишен интерес към Стопанската академия в Свищов след първо и второ класиране\n17.07.2017 • 17:51\nКандидат-студентският център в Стопанската академия „Димитър А. Ценов” в Свищов отчете завишен интерес от страна на новоприетите първокурсници за обучение в степен „бакалавър” на база броя на записаните след обявяване на първо и второ класиране. Над 85% от утвърдените места за държавна поръчка в редовна и в задочна форми са запълнени.\nПо-голямата част от първокурсниците, които вече получиха студентските си книжки, са кандидатствали и съответно са приети с оценка от държавен зрелостен изпит. Най-многобройни са новоприетите от областите Плевен, София-град, Велико Търново, Враца и Софийска. След първото класиране записаните студенти са 83% от държавния план-прием в задочна форма на обучение и 72% в редовна форма. Реализиран е и прием в платена форма, където предпочитанията са в по-голяма степен към задочно обучение.\nСлед първо и второ класиране се отчита, че в най-висока степен са запълнени утвърдените в държавна поръчка – редовно обучение места в специалностите „Икономика на търговията“, „Икономика на туризма“, „Аграрна икономика”, „Бизнес статистика и анализи“ (100% ), следвани от „Финанси“, „Индустриален бизнес и предприемачество”, „Публична администрация“, „Застраховане и социално дело”, „Стопанско управление“, „Счетоводство и контрол“, „Международни икономически отношения“, „Бизнес информатика“, „Стопански и финансов контрол“, „Управление на проекти“ и „Маркетинг“. Изцяло са попълнени местата в държавна поръчка – задочно обучение.\nРезултатите от второто класиране са обявени на 17 юли 2017 г., като в него участваха неприетите на първо класиране и кандидат-студентите, подали документи в периода 10-15 юли. Срокът за записване е до 20 юли, включително.\nЗа трето класиране, което ще бъде обявено на 21 юли, ще се борят кандидат-студентите, които не са приети до момента, и тези, които ще подадат документи до 20 юли. Резултатите от класирането за незаетите места (при наличие на такива) ще бъдат обявени на 26 юли.\nПоследните две изпитни сесии, които са планирани до края на кандидат-студентската кампания в Стопанска академия, ще бъдат на 22 юли и на 26 август.


Снимка: Сдружение "ДоброЖънци"\nДобрич. Ще се проведе инициатива на Сдружение „ДоброЖънци“ - „Да се захванем заедно да почистим Добрич”, предаде кореспондент на Радио „Фокус” – Варна. Акцията започва с почистване на всички входове на Добрич.\n„Вярваме, че трябва да посрещаме и изпращаме гостите на града с приятно чувство. Освен това, когато ние самите посещаваме близки и далечни села или градове, също заслужаваме това чувство на удовлетворение, че това е нашият хубав и приветлив град“, посочват от сдружението.\nВ началото на пролетта бе проведена успешна първа акция в района около паметника на ген. Цимерман, на изхода за Балчик. Втората акция ще се състои на входа от курортния комплекс „Албена“. Срещата на участниците в кампанията по почистване ще бъде на паркинга на магазин „Бриколаж“ в 10.30 часа.\nЖелателно е всеки участник да носи светлоотразителна жилетка. Сигнални конуси ще бъдат осигурени от сдружението. На място ще бъдат подсигурени чували и ръкавици.\n„Ние, от „ДоброЖънци“, създадохме инициативата „Да се захванем заедно да почистим Добрич”, за да вдъхновим съгражданите да променят облика на града, като почистят заедно с нас силно замърсените точки. Донесете доброто си настроение, желание и поканете близките си!“, е апелът на ДоброЖънци.


Отоплението е важна част за уюта в дома | Читалище БГ\nОтоплението е важна част за уюта в дома\nноември 25, 2020 ноември 23, 2020 admina\t0 коментара\nОтоплението е едно от нещата, без които човекът трудно би съществувал. А когато говорим за отопление много често стигаме до радиатора като основно средство. Естествено има всевъзможни начини за отопление на дома, но все пак радиаторът си остава най-предпочитаното средство, като се има предвид, че усещането за топлина излъчвана от него е най-истинско. За разлика от огромната част отоплителни уреди, които затопляйки изсушават въздуха, а топлината, която създават е малотрайна, радиаторите за отопление нямат тези недостатъци.\nКогато купувате радиатори за парно най-важното, което трябва да съобразите е дали големината и респективно топлоотдаването им са достатъчни за нормалното отопление на помещението, където смятате да ги инсталирате. Освен това от голямо значение за бързината на нагряване и икономичността на радиатора е материалът, от който е изработен. Най – предпочитаните материали за изработка на радиатори са алуминият и медта, поради тяхната висока топлопроводимост. Изработката на големи радиатори от такъв материал, обаче е доста скъпа и сложна. Именно това е причината в близкото минало всички радиатори да бъдат от чугун въпреки лошата топлопроводимост, тъй като тогава не се отдавало такова значение на необходимостта от икономии на енергия. Това веднага води до извода, че изборът на чугунен радиатор не е особено удачен. Не е учудващо, че в последните години почти всяко домакинство предпочита да ползва панелни алуминиеви радиатори за парно. Освен, че са по добри по своите технически характеристики те са и значително по-издържани от естетическа гледна точка поради семплите им форми и възможността за избор на цвят, но въпреки това белият продължава да бъде доминиращ. Освен това друго тяхно предимство като изключим изборът на електричеки радиатор е фактът, че за функционирането на един алуминиев радиатор не е от значение дали отоплителната система от която се захранва е локална или ползвате услугите на топлофикация. Ако пък използвате собствено отопление генерирано от някакъв тип котел вида на горивото по никакъв начин не влияе върху функционалните възможности на радиатора. Достатъчно е до него да стига необходимото количество топла вода.\nРадиаторите са еднакво подходящи за отоплението на обществени, административни и жилищни сгради без значение дали са поставени в общите части, в основните жилищни или работни помещения или пък в бани и тоалетни. Радиаторите за отопление на баня се наричат лири за баня и обикновено са с по-малки размери.\nОт скоро, обаче думата радиатор сякаш придоби ново значение. Това бе продиктувано от революцията в металообработването и неизменната, нарастваща необходимост на човека от допълнителен уют и красота в дома. Сега закупуването на алуминиев радиатор изглежда също толкова абсурдно колкото и завръщането на чугунените, ако ги сравним с новото поколение „уникални” бихме казали дизайнерски радиатори от висококачествена неръждаема стомана, които мълниеносно се налагат на пазара. Тези радиатори превъзхождат значително по своите технически характеристики остарелите вече алуминиеви радиатори, а визията им е сравнима с тази на изящен предмет на модерното изкуство.\nВероятно сега се чудите „що е то дизайнерски радиатор от неръждаема стомана и има ли то почва у нас”. Като основно предназначение това са си просто радиатори за отопление, при изборът на които си важат основните правила за изчисление на мощност, кубатура на помещението и необходимо топлоотдаване и функционират абсолютно по същият начин като старите. Но като оставим това настрана те са в пъти по – икономични, абстрактни и вечни уреди за отопление. Ако все още не сте ги виждали сега ще имате възможност да се запознаете с тези чудесни артикули за отопление, които производителите им скромно ги наричат просто радиатори за отопление. Кликнете тук за да видите\n← Дизайнерска мивка за баня за повече лукс\nТоп 3 играчки за ролеви игри, които децата обожават →


Дефицитът на витамин С крие риск за развитието на мозъка - ArsMedica.bg\nНачало Бременност и раждане Дефицитът на витамин С крие риск за развитието на мозъка\nПониженият прием на витамин С с диетата при бременни жени повишава риска от сериозни здравословни последствия за техните деца, показва ново проучване.\nСпоред учени от Университета в Копенхаген, дефицитът на витамин С по време на бременността повишава с 10 до 15 % риска децата да имат неправирно развитие на мозъка, особено на частта, наречена хипокамп, която е свързана с паметта.\nТози риск се повишава ако жените пушат по време на бременността.\n10 до 20 % от възрастните в развиващите се страни не получават достатъчно витамин С с диетата, твърдят експерти.\nВитамин С предпазва от простуда, от ракови заболявания и атеросклероза, спомага за заздравяването на раните, за формирането на костите.\nТъй като той не се продуцира и не се складира в организма е важно хората да го приемат постоянно чрез диетата.\nПрепоръчителната дневна доза витамин С за бременни жени е 85 mg, а за кърмещи жени е 120 mg дневно.\nИзточници на витамин С са портокали, лимони, грейпфурт, картофи, броколи, пиперки, зеле.


Д-р Александър Костов е новият зам. директор на МБАЛ Благоевград - ТопПреса\nБившият шеф на дирекция „Медицински дейности“ в РЗИ д-р Александър Костов е новият заместник директор на МБАЛ Благоевград, заповедта му бе подписана вчера от директора Огнян Митев, който до момента нямаше заместник.\nАлександър Костов бе и кандидат кмет на Симитли и е бил преди време заместник директор на болницата. Връщането му на този пост изненада лекарската гилдия, но директорът Митев е категоричен, че се надява Костов, който е с богат административен опит да помага в управлението на здравното заведение.\nСвързани статии:Featuredалександъркостовмбал благоевград


Притча за камъка, който само ти можеш да преместиш – Magnifisonz\nапр. 9 venezia\nЖивял едно време човек. Човек като всички други. Минали години, дошло му времето и човекът трябвало да напусне този свят. Разбрал, че е умрял, огледал се и много се учудил. Тялото му лежало на леглото, а у него останала само една душа. Голичка, прозрачна и всичко се виждало като на длан. Разстроил се човекът – без тяло станало някак си неприятно и неуютно. Всички мисли плавали в душата му като разноцветни рибки. Всичките му спомени лежали на дъното на душата му – взимай и разглеждай. Сред тези спомени имало красиви и хубави, такива, които ти е приятно да разгледаш. Но имало и такива, от които на самия човек да му стане страшно и противно. Опитал се да изхвърли от душата си лошите спомени, но не се получило. Тогава той се постарал да сложи отгоре по-симпатичните спомени. И тръгнал по определената му пътека.\n„Щастието не е отсъствие на проблеми и болка. Те са част от промопакета, който получаваме като човешки същества, но който съдържа и гаранцията, че ще бъдем обичани, ще се смеем, ще плачем, ще се опитваме, ще падаме и ще се изправяме…“


Тайнствената приказка Свещари : Chronicle.bg\nchronicle.bgЖълта книжкаКино&ТелевизияЖивот Тайнствената приказка Свещари 2 октомври, 2014 12:00 | от chronicle.bg\nБила съм на доста места по света, но никога не съм се връщала толкова назад във вечността, както при тази среща с древната култура на траките.\nКолата взема курс към Свещари от Малък Поровец и минава около 5 км, прави завой наляво и нагоре към гориста местност. Можеш и от Исперих да тръгнеш. Завои, завои… Рядка гора в есенно настроение, тишина и спокойствие. Късна есен. Загадъчност, която усещаш, още щом пред очите се занижат останките от дълга каменна стена, обграждала някога голям древен град, в близост до плавателна река, изчезнала след страшен земетръс.\nПътят свършва в края на обширно плато, осеяно с могили, на пръв поглед безредно разпръснати наоколо. Това е илюзия. Казват, че траките са ги насипали над погребения, измервайки разстоянието между всяка до сантиметър в зависимост от разположението на слънцето и звездите. Главната заслуга за откриването на комплекса, датиран към вековете преди Христа, имат екипите с научни ръководители Мария Чичикова и Диана Гергова, която от години оглавява разкопките. Голямо откритие прави инж. Петър Вълев, геодезист, изчислил, че централната ос на Гробницата, известна като Царска, е насочена към точката на хоризонта, където е изгрявало слънцето на 22 декември преди 6 хиляди години – датата на зимното слънцестоене.\nВ идеално поддържана административна сграда, където има киносалон, карти на местността, два живописни манекена на красиво облечени тракиец и тракийка, исторически текстове и снимки, стоят на видно място имената на всички археологически екипи, откривали за България безценни богатства. §арската гробница е под закрилата на ЮНЕСКО. Само една трета от могилите са проучени, комплексът е под денонощна охрана и наблюдение, тъй като неведнъж е бил жертва на иманяри и търсачи на силни усещания. Наблизо е т.нар. Омуртагова могила, в некропола около нея – по-ранен, от V в. пр. Хр., едно от последните открития на проф. Гергова е златото на траките гети, тези безценни 264 златни накити, оцелели 25 века.\nЗа коя от гробниците искаме билети? За Царската, разбира се! Тя е висока колкото 4-етажен жилищен блок.\nРеалност? Измислица? Ще ми се пръсне сърцето!\nГолеми каменни блокове. От тях са правени грлобниците и са засипвани отгоре с пръст. Българският Египет! Не се е търсела дълбочина на изкопа. От двете страни към вратата са набити колчета, обточени със синджир. Входът – в дъното. Плахо пристъпване след екскурзовода. Уви, вътре не се снима. Разкрива се коридор от черен мрамор, тъмно и хладно е. Следва задължителен „ритуал“ – обуването на найлонови терлици върху обувките. Климатици поддържат равномерна температура. Прожектори осветяват края на коридора и същинската част на помещението. Огромна метална конструкция, заобикаляща и поддържаща могилата отгоре, дава възможност да се обиколи цялата постройка.\nПод тавана има рисунка – млад воин на кон посяга към златен венец, символ на славата и успеха. В централната камера се различават изображения върху стената, а до нея са гробните каменни легла. Видят ли ги очите, сърцето почва да бие тъй, че да го усещаш, дъхът спира, защото за миг вече не си ти, стоящият прав пред магическата древност, а наследникът на гордите траки. Ти си царят, тракийският цар Дромихет от III в. пр. Христа, който лежи в погребалното ложе, и до теб – любимата жена. Очаква ги вечен живот. Това е мираж, леглата са празни, но какъв трепет! Сцена изобразява момент от обезсмъртяването, в което траките несъмнено са вярвали. А аз вярвам ли в безсмъртието? Искам да кажа ДА с всички сили, но не мога. Съмненията ме изгарят. Изобразено е как към знатния гетски цар пристъпва богиня, която му подава златен венец. Вижда се и малко шествие на жрици, носещи дарове. Първата – тоалетна кутия с капак и ойнохое (вид тракийска кана за вино от бронз или глина с рисунки), втората – полуотворена кутия за скъпоценности, останалите две – голям метален съд и нещо като трикрака масичка.\nВ камъка са закодирани тайни, които няма да узная. Затова просто полагам ръка върху него и мълвя наум скрити молитви, имена на скъпи за сърцето ми хора. Върху загадъчния камък има резки, които нито са случайни, нито са от ерозия – в гробницата няма условия за такава. Мислено запалвам свещ.\nЖените (скулптури, наречени кариатиди) пак привличат вниманието ми. Те са подобаващо тържествено облечени. Бели роби с дължина под коляното. Краят на робата от двете страни се възвива като листа на лале. Косите са прихванати на плитки около ушите. В Голямата царска могила кариатидите поддържат стените. Тук има десет такива каменни статуи. Те са от всички страни на гробницата и поддържат с ръце купола.\nНо не виждам жената-воин, амазонката. Тя също присъства в тракийския митопоезис, както и в елинския. Но тук я няма. И по-добре. Амазонките не са ми по сърце. Те не са проливали сълзи, а тук съглеждам вълнуващ предмет – лакримарий (вретеновиден съд от стъкло без дръжка, служил за съхраняване на зехтин при погребенията или за събиране на сълзи). И почват въпросите: защо е в гробницата? Нали траките са плачели, когато се ражда човек, и са ликували, когато умира? Какво прави тук този свещен предмет, лежал хиляди години в неразгаданото пространство на могилата?\nЗалмоксис (според Херодот той е ученик на Питагор, а според други историци е негов предшественик) се е казвал главният цар и бог на гетите.\nЕкскурзоводката разказва, че в битка с армията на Александър Македонски траките взели в плен красив воин, който станал съпруг на принцесата. По-късно се разболял и починал. Каква е била съдбата на младата му съпруга? Ако вярваме на преданията, трябва още жива да е погребана до него.\nКак са живели тези изчезнали отдавна хора? Къпала ли ги е росата? Слушали ли са славея нощем, опиянени от вино и любов? Буйни ли са били танците им като нашите? Няма ли и ние да изчезнем като тях? Всичко е било тъй различно. Не, не, всичко е било същото. Съвсем същото, независимо от днешните компютри.\nНавън небето е светлосиньо, хоризонтът се губи зад дърветата. Била съм на доста места по света, но никога не съм се връщала толкова назад във вечността.\nГъстата тишина на могилата в самата й утроба, пламъчето, което е запалила у мен, са я превърнали в храм. Завинаги.\n| от Мартин Дамянов 2CELLOS с ново видео към песен от „Властелинът на пръстените“ 14:44 | от chronicle.bg\nТайнствената приказка Свещари


Първи етаж – предимства и недостатъци - Преводи и легализация, експертни оценки, недвижими имоти\nПърви етаж – предимства и недостатъци\nРешили да закупите ново жилище, определили сте основните критерии, на които трябва да отговаря новозакупения имот, бюджета с който разполагате, но все още пред вас стои въпроса кой етаж да изберете… Независимо, че повечето купувачи предпочитат жилището да не е на партер/първи и последен етаж, в някои случаи изборът на купувача е точно жилище на първи етаж.\nКои са основните предимства и недостатъци при покупка на жилище на първия етаж?\nПредимства на първи етаж:\nЗа възрастни трудноподвижни хора, за хора с проблеми с двигателния апарат, както и за семейства с малки деца – ниският етаж е определено предимство, тъй като не изисква използването на асансьор. Като се има впредвид, че в някои сгради не е предвиден асансьор, или има монтиран такъв, но той много често е повреден, това неудобство отпада – новият собственик ще бъде по-самостоятелен, ако жилището е на партер или на първи етаж.\nДруго предимство на първия етаж е по-малкото съседи, които ви заобикалят – това са предимно съседите около вас и отгоре на жилището. Ако трябва да направите преустройство на жилището си, при което предвиждате още едно мокро помещение в апартамента, то вие не трябва да се съобразявате дали под него има също мокро помещение, тъй като новата баня не може да бъде над дневната или спалнята на жилището на по-долния етаж.\nПри нанасяне в ново жилище друго съществено предимство е, че обзавеждането и пренасянето на мебелите ще бъде съществено облекчено, което означава, че ще спестите усилия и финанси, в сравнение с това ако трябва да се пренесете мебелите на по-висок етаж.\nАко около сградата на която сте се спрели има поддържано озеленено пространство и градинка, което ще осигури по-голям комфорт на обитателите, то жилище на партера или първия етаж е също така предимство.\nИзборът на партер или първи етаж е предимство, ако закупувате жилище с цел да промените предназначението му от жилище в кабинет за здравни нужди, офис, ателие за индивидуална творческа дейност и др. Съгласно Чл. 38. (3) от ЗУТ таково преустройство се допуска, ако обектът се намира на първия или на полуподземния етаж на сградата и ако това преустройство е съобразено със санитарно-хигиенните, противопожарните и другите технически изисквания след изрично писмено нотариално заверено съгласие на всички собственици на жилища – непосредствени съседи на обектите.\nНедостатъци на първи етаж:\nЕдин от недостатъците, ако изберете партер/първи етаж е по-големия шум от улицата от хора и преминаващи автомобили, особено ако жилищния блок се намира на оживена улица с много превозни средства.\nНедостатък на първия етаж е също така по-голямата замърсеност на въздуха, особено ако сградата се намира в голям град, където трафикът на моторни превозни средства е и много по-интензивен.\nАко закупите жилище на първия етаж, определено недостатък на имота ще бъде по-малката ослънчаемост на отделните помещения, както и липсата на панорама и изглед към планината, парка или някоя красива сграда.\nПървия етаж или партера обикновенно са по-лесна плячка на крадци или други неканени гости в сградата, което също е съществен недостатък. Някои обитатели решават този проблем като частично или изцяло монтират решетки на прозорците и балконите на жилището, но това за съжаление не винаги е най-доброто решение.\nДруг недостатък на ниския етаж е състоянието на общите части на сградата – входно фоае, стълбищна площадка, асансьор особено ако жилището се намира на нисък етаж в по – висока сграда. По-големият поток от хора, които преминават са предпоставка за по-голямата амортизация на общите части на сградата на партера/първия етаж.\nБлизостта на складовите помещения в сутерена на сградата е също недостатък за жилището на партер/първи етаж. Запушването на канализацията в сутерена, както и нашествието от гризачи или други вредни насекоми може да създаде допълнителен дискомфорт на обитателите на ниските етажи на сградата.\nИмайки впредвид гореизложеното се вижда, че изборът на жилище на партер или на първи етаж има както своите предимства, така и недостатъци. Наред с останалите критерии при избор на ново жилище би трябвало да се направи компромис между всички тях. Какъв ще бъде вашия избор – зависи единствено и само от вас!\nРейтинг: 4.4/5 (25 вота )\nПърви етаж – предимства и недостатъци, 4.4 out of 5 based on 25 ratings


5154 - МНОГОСТАЕН ТУХЛЕН АПАРТАМЕНТ КОНФУТО ВАРНА\nПредлагаме апартамант с площ 100м2. в сграда качествено строителство на ет. 5/6 в Конфуто. Апартаментът се състои от просторна дневна - трапезария, кухня, две спални, баня и тоалет самостоятелни, голям коридор и две големи тераси наполовина остъклени с AL дограма. Останалата част от жилището е с качествена немска PVC дограма. Към апартамента има и прилежаща изба с площ от 7 квадратни метра. Жилището се намира в много тих квартал, заобиколен от градинки и новоизградени детски площадки в близост до ГРАНД МОЛ, МОЛ ВАРНА, супермаркет МАКАО, училища и удобен градски транспорт.\nНомер на оферта: 5154